Súťaž Múzeum roka 2008
Ministerstvo kultúry Slovenskej republiky v spolupráci so Zväzom múzeí na Slovensku a Radou galérií Slovenska, v súlade so Štatútom národnej súťaže Múzeum roka, vyhlásilo dňa 19. mája 2008 
na Festivale slovenských múzeí v Trenčianskom múzeu v Trenčíne VI. ročník súťaže Múzeum roka 2008. Súťaž prebieha podľa pravidiel vyhlásených pre III. ročník súťaže Múzeum roka 2005, zverejnených na internetovej stránke Ministerstva kultúry Slovenskej republiky s nasledujúcimi termínovými úpravami:
Hodnotené obdobie: 1. január 2008 - 31. december 2008
Prihlášku treba podať do: 31.1.2009
Ministerstvo kultúry Slovenskej republiky v súvislosti s vyhlásením VI. ročníka súťaže Múzeum roka 2008 oznamuje, že cena pre víťaza súťaže 
v skupine A – špecializované múzeá a galérie s celoslovenskou pôsobnosťou je osvedčenie o udelení a užívaní titulu Múzeum roka 2008, resp. Galéria roka 2008 a finančná odmena vo výške 50.000,-Sk, 
v skupine B – regionálne, mestské a miestne múzeá a galérie je osvedčenie o udelení a užívaní titulu Múzeum roka 2008, resp. Galéria roka 2008 a finančná odmena vo výške 50.000,-Sk.